Habito cristalín

L**'habito cristalín** describe l'aspecto macroscopico que presentan los minerals. L'habito ye condicionau por factors externos a lo mineral, como por eixemplo, las condicions ambientals que bi heba mientres se formaba.

La estructura cristalina tamién influye en l'habito, encara que muitas vegadas l'aspecto d'un mineral puet despistar sobre la suya estructura cristalina, (como escayeixe con l'aragonita). Minerals con la mesma estructura cristalina no tienen por qué presentar lo mesmo habito, y dica un mesmo mineral puet desarrollar-se de diferents trazas. Cualques habitos son especificos d'una localidat.

En una primera clasificación, l'aspecto de los minerals se puet dividir en **cristalins aislaus**, asociacions u **agregaus** de cristals, y **masas**. Adintro d'estos grupos, se fan servir diferents termins que describen la forma de lo mineral. Como los minerals pueden prener cualsiquier forma imachinable, no bi ha listas sistematicas ni definicions estrictas pa os diferents habitos. Los mes habituals se describen a continación.

## Cristals aislaus

Imachen:Gips, libethenit, Lubin.jpg| **Acicular**: cristals lambrenyos en forma d'agullas, como en lo cheso
Imachen:Millerite-Calcite.jpg|**Filiforme**: fins brins, similars a cabellos, como en las zeolitas.

Imachen:Turmalin 12verdelit, Madagaskar.jpg | **Prismatico y columnar**: en forma de prisma, como en la turmalina
Imachen:Jacinto-de-Compostela.jpg|**Piramidal, Bipiramidal**: prisma acabau en piramide en un u en los dos cabos, como en lo chacinto de Compostela (variant de lo cuarz)
Imachen:Aragonite.jpg | **Coraloide**: en forma de coral, como en l'aragonita


Pa describir l'habito de los cristals tamién se fa servir termins que fan referencia a la suya forma cheometrica: cubo, octaedro, dodecaedro...

## Agregaus de cristals

Imachen:Native silver.jpg| **Arborescent**: similar a un árbol, como l'archent nativo
Imachen:Pyrolusite Mineral with Dendrite Macro.JPG| **Dendritico**: con forma de fuellas de plantas, como en la pirolusita
Imachen:Cerussite, Yale Geology.jpg| **Reticulau**: cristals fins formando un ret, como en la cerusita
Imachen:GipsitaEZ.jpg| **Fibroso**: muestra fibras chicotas paralelas que se pueden deseparar, como en lo cheso
Imachen:Mica-from-alstead.jpg| **Foliau**: formau por lamas chicotas que se pueden deseparar, como la mica
Imachen:Geode inside outside.jpg| **Cheoda**: cristals recobrindo l'interior d'una piedra, como en l'agata
Imachen:Amethyst.bed.750pix.jpg| **[[drusa (mineralochía)|Drusa]]**: cristals recobrindo la superficie d'una piedra, como en l'ametista
Imachen:Pyrolusite radiating.jpg| **Radial**: cristals disposaus en cerclo dend'un mesmo punto central, como en la pirolusita


## Masas

Imachen:SerpentineUSGOV.jpg| **Masivo u compacto**: sin de forma determinada, como la serpentina
Imachen:Mineraly.sk - bornit.jpg| **Granular**: chicoz grans de mineral, como en la bornita.

Imachen:Globular calcite on quartz.jpg| **Globular**: individuos esfericos, como la calcita

Imachen:OoidSurface01.jpg|**Oolitico u pisolitico**: esferas disposadas como las frezas de los peixes, como la calcita en la calsinera oolitica

Imachen:Frankolit,apatyt, Rosja Chibiny1.JPG| **Botroidal**: formas esfericas agrupadas formando carrazos, como en l'apatita

Imachen:Hämatit.jpg| **Reniforme**: formas pareixidas a rinyons, mes alargadas que en l'habito botroidal, como en lo hematites
Imachen:Smithsonite HMNH1.jpg|**Mamilar**: formas esfericas amplas y planas pareixidas a tetas, como en la smithsonita
Imachen:Agate banded 750pix.jpg| **Bandiau**: bandas de diferent textura y color, como en l'agata
Imachen:HeulanditeLonavala.jpg|**Amigdaloide**: nodulos de mineral en forma d'almendra
Imachen:Chalcedony geode.JPG|**Concreccionau u nodular**: masas esfericas irregulars, como en la calcedonia
Imachen:Labeled speleothems.jpg| **Estalactitico**: en forma de cilindros u conos, recordando a las estalactitas